open-index/open-wikipedia-markdown huggingface dataset:
Dreamchaser World Tour

**Dreamchaser World Tour** הוא סיבוב הופעות השמיני של הזמרת-יוצרת האנגלייה שרה ברייטמן, אשר נועד לקדם את אלבומה האחד עשר, *[[Dreamchaser]]*. סיבוב ההופעות החל ב-16 ביוני 2013, והסתיים ב-14 בדצמבר 2014.

כלפי סיבוב ההופעות הופנו שבחים וביקורות חיוביות משלל מבקרי מוזיקה שונים.

## רשימת השירים
להלן רשימת השירים אשר בוצעו במהלך סיבוב ההופעות:
# "Angel"
# "One Day Like This"
# "Glósóli"
# "Hijo de la Luna"
# "La Luna"
# "Éperdu"
# "It's a Beautiful Day"
# "Ave Maria"
# "Canto della Terra" (ביחד עם ארקן אקי)
# "Nessun dorma"
**הפסקה**
# "Closer"
# "Breathe Me"
# "Figlio Perduto"
# "Kaze No Toorimichi"
# "Scarborough Fair"
# "A Song of India"
# "The Phantom of the Opera" (ביחד עם ארקן אקי)
# "Time to Say Goodbye"
# "Venus and Mars"
# "A Question of Honour"

**רשימת השירים של המופעים אשר התקיימו בסוף 2014**
# "Sanvean Instrumental"
# "Gothica"
# "Fleurs du Mal"
# "Symphony"
# "Who Wants to Live Forever"
# "Sarahbande Interlude"
# "Anytime, Anywhere"
# "Éperdu"
# "Hijo de la Luna"
# "La Luna"
# "It's a Beautiful Day"
# "Canto della Terra" (ביחד עם ארקן אקי)
# "Nessun dorma"
# "Closer Instrumental"
# "Harem"
# "Breathe Me"
# "Figlio Perduto"
# "Scarborough Fair"
# "A Song of India"
# "The Phantom of the Opera" (ביחד עם ארקן אקי)
# "Time to Say Goodbye"
# "A Question of Honour"
# "Dust in the Wind"
**הערות**
*"Kaze No Toorimichi" לא בוצע במהלך המופעים שהתקיימו בסין.
*"Deliver Me" בוצע בכמה מופעים בודדים שהתקיימו במהלך סיבוב ההופעות.
*"Dust in the Wind" הוחלף בשיר "I Believe in Father Christmas" במופעים שהתקיימו בדצמבר 2014.

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-2013
קטגוריה:סיבובי הופעות מ-2014
קטגוריה:סיבובי הופעות של שרה ברייטמן
קטגוריה:סיבובי הופעות בארצות הברית
קטגוריה:סיבובי הופעות ביפן
קטגוריה:סיבובי הופעות במקסיקו
קטגוריה:סיבובי הופעות בקנדה
Somewhere Only We Know

**Somewhere Only We Know** הוא שיר שבוצע על ידי להקת הרוק האלטרנטיבי קין. השיר יצא לאור בשנת 2004.

## רקע
השיר נכלל באלבום הבכורה של הלהקה Hopes and Fears שיצא בשנת 2004. הוא יצא כסינגל הראשון ממנו ונחשב לאחד מהמצליחים ביותר בעולם לשנה זו, וזכה בתוארי זהב ופלטינה במספר מדינות.

השיר דורג במקום השלישי במצעד הסינגלים הבריטי. הוא נחשב לנמכר ביותר של הלהקה, עד ליציאתו של הסינגל Is It Any Wonder? בשנת 2006.

הדמו הראשון הולחן על ידי טיים רייס-אוקסלי חבר הלהקה בערך בשנת 2001. הוא אמר "חשבתי על משהו כמו השיר של דייוויד בואי "Heroes". זה היה מהחומרים הראשונים שהקלטנו עבור האלבום". לאחר עזיבתו של הגיטריסט דומיניק סקוט את הלהקה הוקלטה גרסת דמו עם פסנתר "יאמהה CP70" במקום ליווי גיטרה. קין הקליטה את השיר בגרסה סופית לאלבום בשנת 2003 באולפני הליאוסנטריק. שנתיים לאחר מכן ביצעה קין את השיר, לצד שיר נוסף שלה בקונצרט הרוק לייב 8.

גרסת דמו לשיר דלפה לרשת האינטרנט בשנת 2004. הגרסה מכילה אורך שונה (4:24) וברידג' נוסף.

לשיר נוצרו שלוש גרסאות:גרסה בריטית, גרסה אמריקאית וגרסה המיועדת לארצות הברית ולשאר העולם.

## מיקומי שיא

### מצעדי סוף שנה

## גרסתה של לילי אלן

בשנת 2013 פרסמה הזמרת הבריטית לילי אלן גרסת כיסוי לשיר. גרסתה של אלן יצאה לאור ב-10 בנובמבר 2013 בבריטניה דרך חברות התקליטים Regal ופרלופון בפורמט של הורדה דיגיטלית. השיר היה לפסקול לפרסומת חג המולד של חברת John Lewis & Partners לשנה זו, ונכלל גם באלבומה השלישי של אלן, Sheezus. גרסה זו של השיר הגיעה לפסגת מצעד הסינגלים הבריטי, והיה לשיר השלישי של אלן שמגיע להישג זה.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2004
קטגוריה:סינגלים מ-2004
קטגוריה:שירי לילי אלן
קטגוריה:שירים באנגלית
קטגוריה:בלדות רוק
קטגוריה:שירי פופ רוק
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת איילנד רקורדס
Leaving on a Jet Plane

"**Leaving on a Jet Plane**" (בעברית: עוזב במטוס סילון) הוא שיר שכתב ג'ון דנוור בשנת 1966, השם המקורי של השיר היה "Babe, I Hate to Go", כפי שהופיע באלבום האולפן של דנוור "John Denver Sings", אבל המפיק שלו מיט אוקון שכנע אותו לשנות את השם. פיטר, פול ומרי הקליטו את השיר לאלבום "Album 1700" משנת 1967, אך הוציאו אותו כסינגל רק ב-1969.

השיר היה להיטם הגדול ביותר של פיטר, פול ומרי, והיחיד שהגיע למקום הראשון במצעד הסינגלים האמריקני, בילבורד הוט 100. השיר שהה במשך שלושה שבועות בראש מצעד easy listening. בשנות השישים והשבעים של המאה העשרים שימש השיר בסיס לפרסומות של חברת התעופה יונייטד איירליינס. השיר הגיע גם לראש המצעדים בקנדה, ולמקום שני במצעד הסינגלים הבריטי ובמצעד הסינגלים האירי בפברואר 1970.

ב-1969 הקליט דנוור גרסה של השיר באלבום הבכורה שלו "Rhymes & Reasons", והקליט אותו מחדש בשנת 1973 עבור האלבום "John Denver's Greatest Hits". גרסה זו מושמעת עם כתוביות הסיום של הסרט "שומר חוק" משנת 2011.

## תביעה משפטית
ב-1980 הוגשה תביעה נגד הלהקה הבריטית ניו אורדר. ג'ון דנוור טען שקטע נגינה בגיטרה בסינגל "Run 2" של הלהקה מבוסס על "Leaving on a Jet Plane". פשרה שהתקבלה מחוץ לבית המשפט הבטיחה שהשיר לא יצא בעיבוד המקורי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1966
קטגוריה:סינגלים מ-1969
קטגוריה:שירים באנגלית
קטגוריה:שירים על פרידה
קטגוריה:שירים על תעופה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
אולדזימיר מאקיי

**אולדזימיר אולדזימיראביץ' מאקיי** (בבלארוסית: **Уладзі́мір Уладзі́міравіч Маке́й**; 5 באוגוסט 1958 – 26 בנובמבר 2022) היה פוליטיקאי בלארוסי שכיהן כשר החוץ של בלארוס בשנים 2012–2022.

## ביוגרפיה
אולדזימיר מאקיי נולד בכפר נייקרשביצ'י , שבמחוז המשנה קרליץ, שבהורדנה, בלארוס הסובייטית. הוא סיים את לימודיו במכון הפדגוגי לשפה זרה במינסק בשנת 1980. הוא שירת בכוחות המזוינים של ברית המועצות ובכוחות המזוינים של בלארוס לאחר פירוק ברית המועצות ופרש בשנת 1993 כקולונל.

בשנת 1993 סיים את לימודיו באקדמיה הדיפלומטית האוסטרית ושירת במשרד החוץ כמזכיר מספר מחלקות (מחלקת מידע ושיתוף פעולה הומניטרי, ניתוח ותחזית, לשכת השר, שירות פרוטוקול המדינה).

בשנים 1996–1999 עבד בשגרירות בלארוס בצרפת כיועץ וייצג במקביל את בלארוס במועצת אירופה.

בשנת 2000–2008 שימש כעוזרו של נשיא בלארוס אלכסנדר לוקשנקו ובשנים 2008–2012 היה ראש סגל הנשיא.

מאז 20 באוגוסט 2012 ועד לפטירתו הוא כיהן בקבינט כשר החוץ.

מאקיי נפטר במשרדו ב-26 בנובמבר 2022.

מאקיי היה דובר בלארוסית, רוסית, גרמנית ואנגלית.

## ראו גם
* סרגיי לברוב

## קישורים חיצוניים

## הערות שוליים

קטגוריה:פוליטיקאים בלארוסים
קטגוריה:שרי חוץ
קטגוריה:דיפלומטים
קטגוריה:בלארוסים שנולדו ב-1958
קטגוריה:בלארוסים שנפטרו ב-2022
משרד החוץ של בלארוס

ממוזער|200px|דגל המשרד
**משרד החוץ של בלארוס** (בבלארוסית: **Міністэрства замежных спраў Рэспублікі Беларусь**) הוא משרד בממשלת בלארוס המפקח על קשרי החוץ של בלארוס. 

שר החוץ הנוכחי הוא סרגיי אלניק, מאז 2022.

## שרי חוץ
* פיוטר קראוצ'נקה (1990–1994)
* אולדזימיר סיאנקו (1994–1997)
* איוואן אנטונוביץ' (1997–1998)
* אוראל לטיפאו (1998–2000)
* מיכאיל חבוסטוב (2000–2003)
* סרהיי מרטינאו (2003–2012)
* אולדזימיר מאקיי (2012–2022)

## קישורים חיצוניים

* 

בלארוס
קטגוריה:בלארוס: יחסי חוץ
קטגוריה:משרדי ממשלת רפובליקת בלארוס
הר קוק (הרי סנט אליאס)

**הר קוק** (באנגלית: **Mount Cook**) או **פסגת הגבול 182** (באנגלית: **Boundary Peak 182**) הוא פסגה גבוהה בהרי סנט אליאס, על הגבול בין פרובינציית יוקון שבקנדה לבין מדינת אלסקה שבארצות הברית.
## גאוגרפיה
ההר, שגובהו 4,194 מטרים מעל פני הים, והוא מתנשא מעל סביבתו לגובה של 2,365 מטרים.

הר קוק הוא ההר ה-79 בגובהו באמריקה הצפונית, וה-49 בהתנשאותו באמריקה הצפונית.

הר קוק הוא ההר ה-16 בגובהו בקנדה, וה-61 בגובהו בארצות הברית.

ההר ממוקם 25 קילומטרים דרומית-מערבית להר ונקובר (אף הוא על הגבול בין יוקון ואלסקה), ו-56 קילומטרים מזרחית-דרום-מזרחית להר סנט אליאס (אף הוא על הגבול בין יוקון ואלסקה).

ההר נמצא על הגבול בין הפארק והשמורה הלאומיים קלואן שביוקון, לבין הפארק הלאומי ראנגל-סנט אליאס (שניהם חלק מאתר מורשת עולמית של אונסקו).

בדומה להרים אחרים ברכס סנט אליאס, להר פסגה גדולה המתנשאת מעל סביבתו. מדרונו הדרום-מערבי של ההר הוא מתלול שגובהו 3,024 מטרים מעל קרחון מארוויין - ושאורכו בקו אווירי 6.4 קילומטרים.

## היסטוריה
### הטיפוס על ההר

בשל ריחוקו, העפילו לפסגת ההר לראשונה בשנת 1953. הראשונים שטיפסו על ההר היו ט. קלי (T. Kelley), ר. מקגוון (.R McGowan), ט. מילר (T. Miller) ו-פ. מוהלינג (F. Mohling).

## קישורים חיצוניים
* הר קוק באתר אנציקלופדיית ההרים הקנדית
* הר קוק באתר peakbagger
* הר קוק באתר peakware
* תרשים הנוף הנשקף מהר קוק באתר peakvisor
* תצלום לוויין של אזור הר קוק
* תחזית מזג אוויר עדכנית ארוכת טווח (לפי גבהים) עבור הר קוק

## הערות שוליים

קוק
קוק
קוק
קוק
קוק
אנטונוב An-178

**אנטונוב An-178** (באוקראינית: **Антонов Ан-178**) הוא מטוס תובלה צבאי לטווח קצר ובינוני שתוכנן על ידי חברת אנטונוב האוקראינית ומבוסס על מטוס אנטונוב An-158 (An-148-200).

המטוס הוכרז ב-5 בפברואר 2010, ייצורו יצא לדרך ב-16 באפריל 2015 והטיסה הראשונה בוצעה ב-7 במאי 2015.

ה-An-178 הוצע כדי להחליף מטוסים מיושנים כמו אנטונוב An-12, An-26 ו-An-32. למטוס תהיה חבילת אוויוניקה הדומה ל-An-148, וישתמש במנועי Progress D-436-148FM.

ה-An-178 הוא מתחרה פוטנציאלי עבור אלניה C-27J ספרטן מאיטליה, איירבוס C-295 מספרד, לוקהיד מרטין C-130J מארצות הברית, Embraer KC-390 מברזיל והאיליושין Il-276 הרוסי. החברה מתכננת לבנות יותר מ-200 מטוסים.

ב-18 בדצמבר 2015 חתמו אנטונוב וחברת טאקניה אירונאוטיקס על מזכר למסירת 30 מטוסי An-178 לחיל האוויר הסעודי המלכותי. נשיא טאקניה, עלי מוחמד אל-ג'אמדי, ציין כי ה-An-178 נבחר מכיוון ש"מחירו ועלויות התפעול הנמוכות שלו הם יתרונות חשובים בהשוואה למטוסים אחרים מהרמה הזו".

## עיצוב ופיתוח
שמאל|ממוזער| הפעלת אנטונוב An-178
שמאל|ממוזער| אב הטיפוס של אנטונוב An-178 בטיסה
An-178 הוא מטוס תובלה גבוה עם כנף סחופה בינונית, כנפי כנף וזנב T. המסגרת האווירית עשויה מסגסוגות אלומיניום וחומרים מרוכבים. גוף המטוס חצי-מונוקוק עם חתך עגול. ציוד הנחיתה הנשלף מורכב משני גלגלים ראשיים וגלגל אף כפול. מערכת בקרת הטיסה היא מערכת דו-צדדית כפולת כנפיים, המורכבת משני חלקים: FCS-A ו-FCS-B, אשר כל אחד מהם אחראי על שני ערוצי בקרה. משטחי בקרת הטיסה כוללים שקעים ליד קצות הכנף, ארבעה ספויילרים לבקרה, שישה ספוילרים עם מעלית-מהירות/בלם מהירות, הגה כיוון והגה עילי, עם מערכת גיבוי כבל חירום מכנית. כוח המטוס מגיע משני מנועי טורבו - פאן D-436-148FM, רכובים על עמודונים מתחת לכנפיים ויחידת עזר, שמסוגלים להעביר 18 טונות מעל 1,000 ק"מ, או 10 טונות מעל 4,000 ק"מ.

הלוחות החיצוניים של הכנף (כולל כנפי כנף), גוף המטוס הקדמי עם תא הטייס ורגלית גלגל האף מגיעים מה-An-158. אחיזת המטען מוגדלת מעט, ויש זוג גלגלים עיקריים נוסף מכל צד. המטוס ערך את הופעת הבכורה המערבית שלו בתערוכת האוויר בפריס 2015.

## מפעילים
### הזמנות
* מקסימוס אייר - נחתם מזכר כוונות
* Silk Way Airlines - השקת לקוח, הזמנה נחרצת ל-10 מטוסים שהוצבו במאי 2015.
* חיל האוויר הסעודי המלכותי - מזכר כוונות ל-30 מטוסים
* צבא עיראק - 2 בהזמנה.
* A-Star - חברת הטכנולוגיה בסין של בייג'ינג הזמינה הזמנה ל-50 מטוסים והציעה להקים קו ייצור משותף בסין.
* משרד הפנים של אוקראינה - הזמנה של 13 מטוסים.

## מפרטים
* **אורך:** 32.95 מטרים
* **מוטת כנפיים:** 28.84 מטרים
* **גובה:** 10.14 מטרים
* **מנועים:** 2 × Progress D-436-148FM Turbofan
* **מהירות:** 800 ק"מש

## ראו גם
* אנטונוב An-148
* איליושין Il-276

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מטוסי אנטונוב
קטגוריה:מטוסי תובלה
קטגוריה:מטוסים אוקראיניים
בורגהארט קלאוסנר

**בורגהארט קלאוסנר** (בגרמנית: **Burghart Klaußner**; נולד ב-13 בספטמבר 1949) הוא שחקן גרמני.

## תחילת דרכו
קלאוסנר נולד בברלין. ב-1969 החל ללמוד ספרות גרמנית ודרמה באוניברסיטה החופשית של ברלין, ובאותה שנה עבר ללמוד בבית הספר למשחק מקס ריינהארדט (Max-Reinhardt-Schule für Schauspiel).

## משחק

מ-1970 ועד 1972 עבד בתיאטרון "Schaubühne am Halleschen Ufer" בברלין, לאחר מכן עבד במספר תיאטראות אחרים.

ב-1984 היה בתפקיד הראשי בסדרת הטלוויזיה "Das Rätsel der Sandbank", המבוססת על רומן של הסופר רוברט ארסקין צ'יילדרס.

ב-1992 שיחק בסרט "Kinderspiele" אותו ביים וולפגנג בקר.

ב-2003 הופיע בסרט "להתראות לנין!".

ב-2004 גילם איש עסקים עשיר בסרט "המחנכים".

ב-2006 שיחק בסרט "רקוויאם", אודות נערה הסובלת מבעיה נפשית.

ב-2007 שיחק בסרט המתח "Yella".

ב-2008 גילם את השופט במשפטה של חנה שמיץ, פושעת מלחמה ששימשה כשומרת במחנה ריכוז בסרט "נער קריאה".

ב-2009 גילם את הכומר בסרטו של מיכאל הנקה, "סרט לבן".

ב-2010 שיחק ב-"Goethe!", סרט ביוגרפי אודות יוהאן וולפגנג פון גתה. וכן הופיע גם בסרט "חלומות ושערים".

ב-2015 שיחק בסרט "גשר המרגלים" בתפקיד התובע הכללי של מזרח גרמניה.

ב-2017 התארח בסדרת הדרמה ההיסטורית "הכתר", בעונתה השנייה, בתור קורט האן.  

בשנת 2018 גילם את הפוליטיקאי פריץ לאנגה בסרט הדרמה "המהפכה השקטה".

## חיים אישיים
קלאוסנר חבר באקדמיה הגרמנית לקולנוע "Deutsche Filmakademie". הוא נשוי, ולו שני ילדים.

## קישורים חיצוניים

* 

קטגוריה:שחקני קולנוע וטלוויזיה גרמנים
קטגוריה:בוגרי בתי ספר למשחק
קטגוריה:גרמנים שנולדו ב-1949
ג'ורדן ווגט-רוברטס

**ג'ורדן צ'ארלס ווגט-רוברטס** (באנגלית: **Jordan Charles Vogt-Roberts**; נולד ב-22 בספטמבר 1984) הוא במאי קולנוע וטלוויזיה יהודי-אמריקאי. 

## ביוגרפיה
רוברטס נולד בדטרויט, מישיגן ב-22 בספטמבר 1984 למשפחה יהודית. בגיל 14 עבר לאריזונה אך חזר למישיגן כדי לסיים את הכשרתו התיכונית עם חבריו. הוא סיים את לימודיו ב-2003 והחל ללמוד ב"קולומביה קולג' שיקגו" בשיקגו, שם סיים בשנת 2006.

## קריירה
ווגט-רוברטס החל בבימוי של כמה פרקים של שתי סדרות רשת: "Memoirs of a Manchild" (בשנים 2009–2010) ו-"Book Club" (בשנים 2009–2013) וכן ביים את רוב פרקי סדרת האינטרנט "Single Dads" (שודרה ב-2009–2011). הוא ביים ב-2009 פרק מהסדרה "Mint in a Box" וב-2010 ביים סרט קצר: "Successful Alcoholics", אשר הוקרן בפסטיבל הסרטים סאנדנס, South by Southwest בפסטיבל הסרטים של מכון הסרטים האמריקאי ועוד.

בשנת 2011 ביים כמה פרקים בסדרה "Funny or Die Presents" ו-3 פרקים בסדרה "Death Valley" של ערוץ MTV. שנה לאחר מכן הוא ביים פרקים בסדרה "Mash Up" של ערוץ קומדי סנטרל. כמו כן ביים 8 פרקים בסדרה הכי גרועים שיש בשנים 2014 ו-2019.

בשנת 2013 ביים את סרטו הראשון "מלכי הקיץ", דרמת התבגרות שהוקרנה בפסטיבל הסרטים סאנדנס וב-Cleveland International Film Festival בקליבלנד וזכה בפרס "הסרט חביב הקהל" של פסטיבל הסרטים העצמאיים של דאלאס לשנת 2013. 

בשנת 2014, ביים את סרט הקומדיה התיעודי "Nick Offerman: American Ham" בכיכובו של ניק אופרמן, עמו עבד בסרט "מלכי הקיץ".

בשנת 2017 ביים את סרט המפלצות "קונג: אי הגולגולת", השני בסדרת יקום המפלצות של אולפני לג'נדרי. הסרט הצליח להרוויח מעל 566 מיליון דולר בקופות. כמו כן, נשאל ווגט-רוברטס בראיון לגבי איזה קאייג'ו הוא היה מעוניין להפיק ולצלם סרט עליו ורוברטס ענה כי הוא הביע עניין בלהפיק ולצלם סרט סולו על רודאן אחרי גודזילה נגד קונג. בסרט הבמאי יוצר מחווה לדמות "Gray Fox" ממשחקי הווידאו "מטאל גיר" בדמות ספינה הנושאת שם זהה.

בימים אלה הוא עובד על בימוי סרט המבוסס על משחק המחשב "מטאל גיר" ולשם כך נפגש הרבה עם המעצב והתסריטאי הידאו קוג'ימה.

## חיים אישיים
הוא הותקף ב-11 בספטמבר 2017 בעת שהתגורר בעיר הו צ'י מין סיטי בווייטנאם. לאחר חקירות נעצר בהודו אדם אחד שסייע לתקיפה..

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:במאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:בוגרי מכללת קולומביה בשיקגו
קטגוריה:אמריקאים שנולדו ב-1984
גביע הטוטו 2017/2018

**[[גביע הטוטו]] [[עונת 2017/2018 בליגת העל בכדורגל|2017/2018]] ל[[ליגת העל בכדורגל|ליגת העל]]** הייתה המהדורה ה-33 של הגביע השלישי בחשיבותו בכדורגל הישראלי.

התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וב', וארבע קבוצות בבית ג', הקבוצות שיחקו זו מול זו פעם אחת. שלוש קבוצות מבתים א' וב' ושתי קבוצות מבית ג' העפילו לשלב הנוקאאוט בו שיחקו הקבוצות משחק אחד באצטדיון נייטרלי.

הפועל באר שבע הייתה המגנה על התואר.

במשחק הגמר ניצחה מכבי תל אביב את הפועל באר שבע 0–1, וזכתה בתואר בפעם החמישית בתולדותיה.

## שלב הבתים
חלוקת הקבוצות הייתה לפי מפתח גאוגרפי, הקבוצות הצפוניות שובצו לבית א', שתי הקבוצות מתל אביב, קבוצה אחת מפתח תקווה, אחת מנתניה וקבוצה נוספת מרעננה שובצו לבית ב', הקבוצות הדרומיות (כולל בית"ר ירושלים) שובצו לבית ג'.

### בית א'

### בית ב'

### בית ג'

## רבע הגמר

## חצי הגמר

## גמר

## ראו גם
* גביע המדינה בכדורגל 2017/2018

קטגוריה:עונות בתחרויות כדורגל בישראל
קטגוריה:2017 בישראל: כדורגל
קטגוריה:תחרויות כדורגל ב-2017
סמטרדיה (כדורגל)

**מועדון הכדורגל סמטרדיה** (בגאורגית: **სკ სამტრედია**) הוא מועדון כדורגל גאורגי מהעיר סמטרדיה.

המועדון נוסד ב-1936, והוא משחק בליגת המשנה הגאורגית. המועדון זכה באליפות אחת, בשנת 2016.

## היסטוריה
לאחר שהוקם השתתף במועדון בעיקר בליגה הסובייטית השנייה. במהלך השנים התחלפו שמות המועדון מ-"Sanavardo Samtredia" ל-"Lokomotivi Samtredia", "Juba Samtredia" ו-"Iberia Samtredia".

בשנת 2016 זכה המועדון באליפות ראשונה, לאחר שהקבוצה ניצחה 4–2 בשני משחקי פלייאוף האליפות את צ'יחורה סצ'חרה. בתום עונת 2018 ירדה הקבוצה לליגת המשנה.

## תארים
***[[ליגת העל הגאורגית]]**
** אליפות (1): 2016
** סגנות (2): 1994/1995, 2015/2016

* **[[הסופר קאפ הגאורגי]]** (1): 2017

## קישורים חיצוניים
* 

## הערות שוליים

קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-1936
סיוני בולניסי

**מועדון הכדורגל סיוני בולניסי** (בגאורגית: **სიონი ბოლნისი **) הוא מועדון כדורגל גאורגי מהעיר בולניסי.

המועדון נוסד ב-1936, והוא משחק בליגת העל הגאורגית. המועדון זכה באליפות אחת, בעונת 2005/2006.

## היסטוריה
בתום עונת 1995/1996 עלתה הקבוצה לליגת העל, ומאז לא ירדה. בעונת 2003/2004 הגיעה הקבוצה לגמר פלייאוף האליפות, בו הפסידה 0–2 לויט ג'ורג'יה טביליסי. עם זאת, בשל האלימות שהפעילו אוהדי סיוני בולניסי, הקבוצה נפסלה על ידי אופ"א מהשתתפות במפעלים האירופים.

בעונת 2005/2006 זכתה הקבוצה באליפות היחידה בתולדותיה. היא ניצחה את באקו בסיבוב המוקדמות הראשון של ליגת האלופות, אך בסיבוב השני הפסידה ללבסקי סופיה.

מאז שנת 2023 קבוצה משחקת בליגה השנייה.
## תארים
* **[[ליגת העל הגאורגית|אליפות גאורגיה]]**
** אליפות (1): 2005/2006
** סגנות (1): 2003/2004

## קישורים חיצוניים
* 

## הערות שוליים

קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-1936
תוכינון אדום-סנפיר

ממוזער|תוכינון צעיר
**תֻּכִּינוּן אֲדֹם-סְנַפִּיר** (שם מדעי: *Scarus frenatus*) הוא מין דג טרופי ממשפחת התוכינונים החי בשוניות אלמוגים ברחבי האזור האינדו פסיפי מהים האדום (לרבות במפרץ אילת), דוסי ואיי ליין וכן צפון ודרום יפן עד למפרץ הכרישים במערב אוסטרליה, אי הלורד האו ורפה איטי שבפולינזיה הצרפתית.

תוכינון זה מגיע לאורך 47 ס"מ והוא בעל צבעים מפוארים. בשנותיו הראשונות הוא בעל גוונים אדומים-חומים שלאורכם 5–7 פסים כהים והסנפירים אדומים. כאשר הדג מתבגר צבעו הופך לכחול בולט עד לירוק המעוטר בפסים ורודים לאורכו והצבע הכחול בולט יותר בזכרים. הסנפירים הגדולים כחולים עד סגולים והזנב כחול ובצורת סהר. מעל הזנב ישנו פס ירוק בולט סמוך לקצוות. הוא בעל מקור כשל תוכי ומצח מוגבה. סנפירי החזה קצרים יחסית אך סנפיר הגב מוגבה ודומה לרעמה.

התוכינון ניזון בעזרת מקורו הגדול מאצות ומזון דומה בינות האלמוגים ונצפה עד עומקים רדודים בין 1–25 מטר מתחת למים. הצעירים חיים בין האלמוגים והסלעים בקרבת הקרקעית בעוד הבוגרים משייטים מעל האלמוגים. מין זה הוא מתבודד בטבעו אך יתאחד עם מיני דגים אחרים בעת חיפוש מזון.

## קישורים חיצוניים

## הערות שוליים

קטגוריה:טקסונים שתוארו בידי ברנר-ז'רמין דה לספד
קטגוריה:תוכינונים
קטגוריה:בעלי חיים שתוארו ב-1802
קטגוריה:דגי האוקיינוס השקט
גארט בירקהוף

**גארט בירקהוף** (באנגלית: **Garrett Birkhoff**; 19 בינואר 1911 – 22 בנובמבר 1996) היה מתמטיקאי אמריקאי. נודע בזכות תרומתו לתורת הסריגים ופיתוחים מתמטיים בהנדסה.

## ביוגרפיה
גארט בירקהוף נולד בפרינסטון. אביו היה המתמטיקאי ג'ורג' בירקהוף. לאחר שבע שנות לימוד בבית הספר הוא התחיל לימודים באוניברסיטת הרוורד בשנת 1928. בשנת 1932, לאחר השלמת תואר ראשון, בירקהוף עבר לאוניברסיטת קיימברידג' וביקר באוניברסיטת מינכן.

אף על פי שבירקהוף לא השלים לימודים באנגליה, הוא התקבל כמרצה באוניברסיטת הרוורד. בשנת 1940 הוא פרסם את ספרו הראשון בתחום אלגברה מופשטת שהיה המשך של מאמר בתחום שפרסם בשנת 1935. ספר זה עבר מספר מהדורות, כאשר המהדורה הרביעית פורסמה בשנת 1979. בפיתוחים שלו הוא ניצל רעיונות של ארנסט שרדר ואלפרד נורת' וייטהד.

במהלך מלחמת העולם השנייה הוא השתתף במספר מחקרים בפיתוחים של נשק חדש לרבות בזוקה. בירקהוף היה קרוב לג'ון פון נוימן והתעניין בפיתוח מחשב. בשנות ה-50 של המאה ה-20 הוא פרסם מספר עבודות בתחום ההידרודינמיקה.

תוצאות מחקרים של בירקהוף הסתכמו בכ-200 ספרים ומאמרים. הוא היה מנחה של כ-50 עבודות לתואר שלישי. בירקהוף נבחר לאקדמיה האמריקאית למדעים ולאקדמיה האמריקאית לאמנויות ולמדעים.

בשנת 1981 זכה בירקהוף ב"פרס ג'ון פון נוימן".

## לקריאה נוספת
* Lattice theory, American Mathematical Society Colloquium Publications, 25 (4th ed.), Providence, R.I.: American Mathematical Society, 

## ראו גם

* משפט בירקהוף-פון נוימן

## קישורים חיצוניים

* קורות חיים באתר מקסטיוטור
* 

קטגוריה:אמריקאים ילידי ניו ג'רזי
קטגוריה:פרינסטון: אישים
קטגוריה:מתמטיקאים אמריקאים
קטגוריה:בוגרי אוניברסיטת הרווארד
קטגוריה:סגל אוניברסיטת הרווארד
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1911
קטגוריה:אמריקאים שנפטרו ב-1996
הונוריה אקוסטה סיסון

**הונוריה אקוסטה סיסון** (באנגלית: **Honoria Acosta-Sison**; 30 בדצמבר 1888, פנגסינאן , הפיליפינים – 1970) הייתה האישה הרופאה הפיליפינית הראשונה. מומחית לגינקולוגיה ומיילדות באוניברסיטת הפיליפינים.

## ביוגרפיה
אקוסטה סיסון נולדה בקלאשו  במחוז פנגסינאן , הפיליפינים. בגיל שנתיים, אמה נפטרה ואביה, סבתה וסבה גידלו אותה בדאגופון . היא התחנכה לתקופה קצרה במנזר Santissimo Rosario Convent  שבלינגיאן  ולאחר מכן עברה ללמוד בבית ספר אמריקאי. בתיכון נכללה בין עשרת התלמידים היחידים (מבין 375 תלמידים) שעברו את בחינת הבגרות הממשלתית בהצלחה, ולכן נשלחה בשנת 1904 ללמוד בארצות הברית. בפילדלפיה למדה במכינת בראון ובאוניברסיטת דרקסל . לאחר מכן נרשמה לבית הספר לרפואה לנשים של פנסילבניה , והשלימה בו לימודי רפואה בשנת 1909. בתקופת לימודיה בארצות הברית נפטר אביה.

ב-7 בפברואר 1910, לאחר שהשלימה את לימודי הרפואה, חזרה אקוסטה סיסון לפיליפינים ועסקה במיילדות בבית החולים סנט פול שבמנילה. ב-1912 החלה לעבוד באוניברסיטת הפיליפינים בחוג למיילדות ולגינקולוגיה. בשנת 1942, קיבלה פרופסורה, הייתה לראש החוג ופרסמה מאמרים רבים בנושא גינקולוגיה ומיילדות. סיסון לימדה באוניברסיטה עד 1955. אקוסטה סיסון זכתה לאורך השנים באותות ותוארי הוקרה רבים, לרבות המדליה הנשיאותית של הפיליפינים  ובול עם דמותה הונפק על ידי הממשל הפיליפיני לאחר מותה.

## חיים אישיים
אקוסטה סיסון הייתה נשואה לאנטוניו סיסון (Antonio Sison), דיקאן בית הספר לרפואה ויו"ר בית החולים הפיליפיני הכללי . שניים מתוך שלושת ילדיה היו לרופאים.

## קישורים חיצוניים

## הערות שוליים

קטגוריה:גינקולוגיות
קטגוריה:ילידות 1888
קטגוריה:רופאות המאה ה-20
קטגוריה:נשים פיליפיניות
קטגוריה:נפטרות ב-1970
מוריץ ילינק

**מוריץ (מור) ילינק** (בהונגרית: **Jellinek Mór**; 1823 – 13 ביוני 1883) היה כלכלן יהודי-הונגרי, סיטונאי, נשיא בורסת הדגנים בבודפשט. מור ילינק הוא אביו של ארתור ילינק, שהיה עורך דין וחבר האספה הלאומית ההונגרית. הוא היה אחיו של הרב המלומד הוינאי אהרן ילינק.

## ביוגרפיה
ילינק למד באוניברסיטאות פראג ולייפציג. השתתף באופן פעיל בתנועות המהפכניות האוסטריות של 1848 והקים עיתון ליברלי בברנו ואחר כך בקרמס. אחיו, דר' ארמין ילינק, שנידון למוות עם שני מהפכנים נוספים (בלום ומסנהאוזר) היה קשור למארגני מהפכת וינה. בתחילת שנות החמישים של המאה העשרים נסע לפשט, שם עסק בספרות כלכלית. מאוחר יותר הוא פתח סיטונאות תבואה והיה ליושב ראש בורסת הדגנים, ויזם הקמת בית משפט לבורסה. בשנת 1864 יזם את הרכבת קרונית הסוסים, ומאז הקדיש לה את כל פעילותו; הוא הפך למנכ"ל הרכבת שהתפתח גם למערכת החשמליות של בודפשט.

## כתביו
מאמרו ב-Illustriertes Israelitisches Jahrbuch I. 1859). Die Israeliten Ungarns auf ekonomischem Gebiete)

מאמריו בכתב העת הכלכלי שהיה שבועון כלכלי: ייצוא תבואה הונגרי לגרמניה ולאנגליה (1860), ניקוי התבואה (1861), נתונים סטטיסטיים של הסחר בתבואה ההונגרית, מה קורה במקרה של עליית מחירי היצוא (1866), ענף הטחנות הקמח ההונגרי בהונגריה (1861-62)

ילינק הוביל את מדור הכלכלה הלאומית בעיתון כלכלי חשוב, השיק תנועה מצליחה בסחר ההונגרי וכתב מחקרים מקצועיים על מחירי תבואה, ארגון הסטטיסטיקה הלאומית.

## עבודותיו
* תוכנית לבורסת מסחר משולב ביבולי שדה. פשט, 1861.
* Die niedrigen Getreidepreise. Pest und Wien, 1865

## ראו גם
* לקסיקון ביוגרפי הונגרי I-II. Főszerk. אגנש קניירש. Bp., מו"ל אקדמי, 1967-1969. בהתאמה. ; (* אנגלית-ברוד)
* הלקסיקון הגדול ההונגרי. Főszerk. László Ériesős (המאות 1–5) ), Gábor Berényi (מהדורה 6) ), Lászlóné Lány (8-). Bp., Akadémiai Kiadó, 1993-.
* אנציקלופדיה ביוגרפית הונגרית חדשה. Főszerk. László Markó. Bp., מועדון הספרים ההונגרי.

## לקריאה נוספת
* מור ילינק: יוזף סינייאי : *חייהם ויצירותיהם של סופרים הונגרים* . עמ '1891-1914. ויקטור הורניאסקי.
*מור ילינק: *ב[[לקסיקון יהודי הונגרי|לקסיקון היהודי הונגרי]]*. אד. פיטר אויווארי. Bp., לקסיקון יהודי, 1929.

## קישורים חיצוניים

## הערות שוליים

קטגוריה:אנשי עסקים יהודים הונגרים
קטגוריה:פוליטיקאים יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:הונגרים שנולדו ב-1823
קטגוריה:הונגרים שנפטרו ב-1883
איבריה 1999

**מועדון הכדורגל איבריה 1999**, לשעבר **סַבּוּרְתָּלוֹ טביליסי** () הוא מועדון כדורגל גאורגי מהעיר טביליסי.

המועדון נוסד ב-20 באוגוסט 1999, והוא משחק בליגת העל הגאורגית. המועדון זכה בשלוש אליפויות מאז היווסדו.

## היסטוריה
המועדון נוסד ב-1999. ב-2005 נקנה המועדון על ידי חברת "Iberia Business Group" שבבעלות טריאל צ'כיקשווילי, שהפך מאוחר יותר לשר הספורט וענייני הנוער של גאורגיה. עונתו הראשונה של המועדון בליגת העל הייתה בעונת 2015/2016.

במרץ 2016 מונה מנואל היירו, אחיו של פרננדו היירו, למנהל הספורטיבי של המועדון.

למועדון יש את אחת מאקדמיות הנוער המובילות במדינה, והאצטדיון בו משחקת קבוצת הנוער הוא אצטדיון בגודל מלא, עם 1,800 מקומות.

ב־2024 שינתה הקבוצה את שמה ל"איבריה 1999".

## תארים
;אליפות גאורגיה (3): 2018, 2024, 2025
: **[[הגביע הגאורגי]]** **(3)** :: 2019, 2021, 2023

## קישורים חיצוניים
* 

## הערות שוליים

קטגוריה:טביליסי: מועדוני כדורגל
קטגוריה:קבוצות כדורגל גאורגיות
קטגוריה:קבוצות כדורגל שהוקמו ב-1999
גיורלדמר

**גיורלדמר** (בהונגרית: **Győrladamér**) הוא כפר במחוז גיור-מושון-שופרון שבצפון-מערב הונגריה.

בגיורלדמר חיו חמישה יהודים בשנים 1880 ו-1920.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
תעודה ציבורית

**תעודה ציבורית** היא מסמך על פי דיני הראיות המהווה עדות שמיעה, שכן ניתן להגישם כראיה, מבלי להביא לעדות את מי שיכול לערוב לאמיתותם או לאמיתות תוכנם, לפי העניין. לעומת זאת, על מנת להוכיח תוכנם של מסמכים אחרים, יש להביא לעדות את מי שיכול לערוב לקיומם או לאמיתות תוכנם מידיעתו האישית. כך, לדוגמה צד המבקש להגיש ספרות מקצועית כראיה, נדרש להגיש באמצעות מומחה, שיעיד על ערכו של הספר ועל מהימנותו.

תעודה ציבורית היא תעודה המבטאת מעשה חקיקה או ביצוע או תעודה המהווה חלק מהרשומות הרשמיות של אחד הגופים הבאים:
# מדינת ישראל או מדינה זרה.
# משרדי ממשלה, רשות מקומית, בית משפט, בית דין, גוף בעל סמכות שיפוטית או מעין שיפוטית, נוטריון או כל גוף רשמי אחר ממוסדות מדינת ישראל או מדינה זרה.
# עובד מדינה או עובד מדינה זרה או עובד מוסד מן המוסדות המופיעים בפסקה קודמת.

התעודה תודפס על ידי המדפיס הממשלתי או דפוס אחר שהוכח כי פועל מטעם הממשלה.

### דוגמאות
דוגמה לתעודות ציבוריות מוכרות הן: תעודת לידה, תעודת פטירה, תעודת זהות, פרוטוקול בית המשפט, דרכון, אישור נוטריוני.

הודעה הנרשמת על ידי חוקר משטרה אינה נחשבת לתעודה ציבורית.

## הערות שוליים

ציבורית
אוסטין 10

**אוסטין 10** (באנגלית: **Austin 10**, קרוי גם: **Austin Ten-Four**) הוא מגוון רחב של דגמים שכללו מכוניות משפחתיות קטנות, דגמי קבריולה, וטנדרים מתוצרת יצרנית הרכב הבריטית **Austin Motor Company** , אשר יוצרו בין השנים 1932–1947 בבריטניה.

## דגמים

### "סדאן"
* "Austin 10/4" בתצורת 4 דלתות – יוצר בין השנים 1932–1935.
* "Lichfield" – יוצר בין השנים 1934 – 1937.
* "Sherbourne" – יוצר בין השנים 1936–1937.
* "Cambridge" – יוצר בין השנים 1937–1947.

### "Open Road tourer"

* "דגם 2 מושבים" – יוצר בין השנים 1933–1939.
* "דגם 4 מושבים" – יוצר בין השנים 1933–1939.

### ספורט
* "Ripley sports tourer" – יוצר בין השנים 1934–1936.

### קבריולה
* "Colwyn" – יוצר בין השנים 1933–1937.
* "Conway" יוצר בין השנים 1937–1939.

### טנדרים
* יוצרו בין השנים 1933 – 1947.

## "אוסטין 10"
* דגם "אוסטין 10" הוצג לראשונה ב-9 באפריל 1932.
* יוצרו 290,000 יחידות.
* מנוע קדמי.
* מנוע בנזין.
* מנוע קירור מים.
* מערכת חשמל – 6 וולט.
* בתקופת מלחמת העולם השנייה יוצרו 53,000 יחידות מדגמי סדאן, טנדרים, ומסחריות, בנוסף לדגמי: אוסטין K2/Y, ואוסטין K5 אשר יוצרו עבור הצבא הבריטי כדי לתרום למאמץ המלחמתי.

## תמונות

קובץ:Castle Hill, Lincoln - Vehicle - geograph.org.uk - 1634605.jpg | "אוסטין 10", שנת 1932
קובץ: Austin 1933 1.JPG| "אוסטין 10", שנת 1933
קובץ:Austin 10 4 Open Road Tourer 1933.jpg | "אוסטין 10", דגם "Open Road Tourer", שנת 1933
קובץ: 1935 Austin 10-4 Lichfield 4-Door Saloon - Flickr - exfordy.jpg| "אוסטין 10", שנת 1935
קובץ: 1934 Austin 104 Ripley Sports Tourer 4300790066.jpg| "אוסטין 10", דגם "Ripley Sports Tourer", שנת 1934
קובץ: Austin 10 (1935) - 7997468561.jpg| "אוסטין 10", שנת 1935
קובץ:Austin 10-4 (1935) 1125cc (34141955194).jpg | "אוסטין 10", שנת 1935
קובץ: Austin Ten ca 1939 Castle Hedingham 2008.JPG| "אוסטין 10", שנת 1939
קובץ: 1939 Austin 10 GQC tourer 192394990.jpg| "אוסטין 10", דגם "GQC tourer", שנת 1939



קובץ: Austin 10 "Cambridge" RAF staff car. (5856995409).jpg| "אוסטין 10", דגם "Cambridge" בשירות הצבא הבריטי (RAF staff car)
קובץ: Austin 10hp pic2.JPG| "אוסטין 10" – טנדר בשירות הצבא הבריטי
קובץ: 1946 Austin Ten Saloon, Bridgehead 2011.JPG| "אוסטין 10", שנת 1946 בשירות הצבא הבריטי
קובץ: Austin "Tilly" (4676150468).jpg| "אוסטין 10" – טנדר מדגם "Tilly" בשירות הצבא הבריטי
קובץ: Austin Tilly (1).jpg| "אוסטין 10" – טנדר מדגם "Tilly" בשירות הצבא הבריטי
קובץ: The British Army in the Normandy Campaign 1944 B5929.jpg| "אוסטין 10" – טנדר (מימין) של הצבא הבריטי בפלישה לנורמנדי (צולם ב-24 ביוני 1944)
קובץ:The British Army in North-west Europe 1944-45 B12737.jpg | "אוסטין 10" – טנדר בשירות הצבא הבריטי במלחמת העולם השנייה, בהולנד (צולם: 11 בדצמבר 1944)



## ראו גם
* אוסטין 12
* אוסטין 15
* אוסטין 18
* אוסטין A40 דבון
* אוסטין A40 סמרסט
* אוסטין A40 ספורט
* אוסטין A40 פארינה

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1933
קטגוריה:מכוניות משפחתיות
קטגוריה:מכוניות מסחריות
קטגוריה:טנדרים
קטגוריה:כלי רכב צבאיים
10
קטגוריה:כלי רכב בריטיים
תרמודינמיקה קוונטית

**תרמודינמיקה קוונטית** (באנגלית: **Quantum Thermodynamics**) הוא ענף בפיזיקה הבוחן את הקשר בין שתי תאוריות עצמאיות: תרמודינמיקה ומכניקת הקוונטים. שתי תאוריות אלו מציגות בין השאר תופעות של אור וחומר, בשנת 1905 אלברט איינשטיין טען לקונסיסטנטיות בין תרמודינמיקה לבין אלקטרומגנטיות דבר שהוביל אותו לגלות שהאור מגיע בחבילות אנרגיה בדידות (קוונטות) תחת הקשר E=hf, הרעיון היווה את התחלתה של תורת הקוונטים ובעשורים הבאים התהוותה והתבססה בחוקים עצמאיים משלה.
תרמודינמיקה קוונטית מקבלת את הופעתם של חוקים תרמודינמיים דרך עקרונות מכניקת הקוונטים. בניגוד למכניקה סטטיסטית תורה זו מתמקדת בתהליכים דינמיים שמתרחשים מחוץ לשיווי משקל. בנוסף תורה זו שמה לעצמה כמטרה ליצור תאוריה תרמודינמית שתהיה רלוונטית למערכות קוונטיות בדידות.

## היבטים דינמיים
ישנו קשר ישיר בין תרמודינמיקה קוונטית לבין התאוריה של מערכות קוונטיות פתוחות, מכניקת הקוונטים מכניסה את הפן הדינמי למערכות התרמודינמיות.
ההנחה העיקרית היא שהיקום כולו מהווה מערכת סגורה גדולה, ולכן התפתחות בזמן נקבעת על ידי טרנספורמציה אוניטרית הנוצרת על ידי המילטוניאן גלובלי.
נניח שמדובר במקרה שבו יש לנו מערכת ואמבט, אזי ההמילטוניאן הגלובלי יינתן על ידי:

H=H_{S}+H_{B}+H_{SB}

כאשר H_{S} מתאר את ההמילטוניאן של המערכת, H_{B} את ההמילטוניאן של האמבט וH_{SB} את האינטראקציה בין המערכת לאמבט.
מצב המערכת מתואר על ידי עקבה חלקית על אינטראקציית המערכת והאמבט:
\rho_{S}(t)=Tr_{B}(\rho_{SB}(t)), דינמיקה מצומצמת מהווה הצגה שקולה לדינמיקה שמופקת רק מאופרטורים שמתארים את המערכת. אם נניח את תכונת מרקוב עבור הדינמיקה הבסיסית כדי לקבל את משוואות התנועה של מערכת קוונטית פתוחה, נקבל את משוואת לינדבלד (L-GKS).

\dot\rho_S=-{i\over\hbar}[H_S,\rho_S]+L_D(\rho_S) 

כאשר L_{D}  הוא:

L_D(\rho_S)=\sum_n \left(V_n\rho_S V_n^\dagger-\frac{1}{2}\left(\rho_S V_n^\dagger V_n + V_n^\dagger V_n\rho_S\right)\right)

ומתאר את הדיסיפציה של המערכת ומיוצגת בין השאר באופרטור  V_n .
ההנחה אודות תכונת מרקוב נותנת בין השאר את העובדה שעבור כל זמן האמבט והמערכת לא מתואמים (חסרי קורלציה) ולכן ניתנים להפרדה בקשר:  \rho_{SB}=\rho_s \otimes \rho_B .
משוואת לינדבלד מעבירה כל מצב התחלתי \rho_s   למצב יציב שאינווריאנטי תחת משוואת התנועה  
\dot{\rho_s}(t \rightarrow \infty)=0  

תמונת הייזנברג מספקת קשר ישיר לגדלים ברי תצפית בתרמודינמיקה קוונטית. הדינמיקה של המערכת בת התצפית המיוצגת על ידי האופרטור 
 O  ומקבלת את הצורה:
\frac{dO}{dt}=\frac{i}{\hbar}[H_s,O]+L^*_D(O)+\frac{\partial O}{\partial t}
כך שגם האפשרות ש  O  הוא תלוי זמן נלקחת במשוואה זו.

## קישורים חיצוניים
*סער רהב,התרמודינמיקה של מערכות קוונטיות באתר הקרן הלאומית למדעים, מאי 2019
*גל וינר,יהלומים מנועי קיטור ומכניקת קוונטים באתר מכון דוידסון, מאי 2019
## הערות שוליים

קטגוריה:מכניקת הקוונטים
קטגוריה:תרמודינמיקה
אוסטין A40 סמרסט

**אוסטין A40 סמרסט** (באנגלית: **Austin A40 Somerset**) מתוצרת יצרנית הרכב הבריטית **Austin Motor Company** , חברת בת של **[[British Motor Corporation]]** אשר יוצר בין השנים 1952–1954 בבריטניה, יפן, אוסטרליה ומלזיה.

## תצורות "אוסטין A40 סמרסט"

* 4 דלתות - סדאן.
* 2 דלתות - קבריולה.

## "אוסטין A40 סמרסט"

* יוצרו 166,063 יחידות מהם 7,243 יחידות מסוג קבריולה.
* דגם "אוסטין A40 סמרסט" בנוי בשיטת "גוף-על-מסגרת" (באנגלית: "Body-on-frame" ) שהיא שיטת בנייה לרכב בה מותקן גוף נפרד על מסגרת רכב או שלדה נוקשה יחסית הנושאת את ההילוכים (המנוע וההינע).
* גוף הדגם נבנה עם קווים זורמים בניגוד לגוף המגושם של דגם אוסטין A40 דבון.
* 4 דלתות (דגם סדאן).
* מנוע קדמי - 1.2 ליטר.
* מנוע בנזין.
* סוג הנעה: הנעה אחורית.
* תאוצה בין 0–97 קמ"ש הוא 28.6 שניות (דגם 4 דלתות סדאן).
* בשנת 1953 היצרן בנה 500 יחידות משופרות מסוג "special".
* דגמי "אוסטין A40 סמרסט" יוצאו לארצות הברית.

## תמונות

קובץ:Austin - MWP 810 (8121688145).jpg | "אוסטין A40 סמרסט"
קובץ:Austin A40 Somerset 1952.jpg | "אוסטין A40 סמרסט", שנת 1952
קובץ:Austin A40 Somerset in profile January 1954 ca 1200cc.JPG | "אוסטין A40 סמרסט", שנת 1954
קובץ:Austin A40 Somerset Drophead Coupe (10932026345).jpg| "אוסטין A40 סמרסט" - מבט לתא הנהג ולוח מחוונים
קובץ: Austin - MWP 810 (8121658239).jpg| "אוסטין A40 סמרסט"
קובץ:Austin A40 Somerset (1954) - 14289681403.jpg | "אוסטין A40 סמרסט", שנת 1954
קובץ:Austin A40 Somerset (7924280586).jpg | "אוסטין A40 סמרסט"
קובץ:Austin - panoramio.jpg | "אוסטין A40 סמרסט"



קובץ:Austin Somerset convertible.jpg | "אוסטין A40 סמרסט" - קבריולה
קובץ:1953 Austin A40 Somerset Tourer (13713972754).jpg | "אוסטין A40 סמרסט" - קבריולה, שנת 1953
קובץ: Austin A40 Somerset Drophead Coupe (10932017865).jpg| "אוסטין A40 סמרסט" - קבריולה
קובץ: Austin A40 Somerset Drophead Coupe (10932186084).jpg| "אוסטין A40 סמרסט" - קבריולה
קובץ:Austin Somerset convertible - Flickr - foshie (3).jpg | "אוסטין A40 סמרסט" - קבריולה
קובץ:Austin Somerset convertible - Flickr - foshie (2).jpg | "אוסטין A40 סמרסט" - קבריולה - מבט לתא הנהג ולוח מחוונים


## ראו גם
* אוסטין 10
* אוסטין A30
* אוסטין A35
* אוסטין A40 קאנטרימן
* אוסטין A40 ספורט
* אוסטין A40 דבון
* אוסטין קיימברידג'

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1952
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:כלי רכב המורכבים במלזיה
קטגוריה:כלי רכב המורכבים ביפן
A40 סמרסט
קטגוריה:רכבי BMC
פרנקו סרווי

**פרנקו עמנואל סרווי** (בספרדית: **Franco Emanuel Cervi**; נולד ב-26 במאי 1994) הוא כדורגלן ארגנטינאי המשחק בעמדת הקיצוני בסלטה ויגו.

## קריירת מועדונים
### רוסאריו סנטראל

סרווי הוא תוצר מחלקת הנוער של רוסאריו סנטראל, שבה שיחק במשך 13 שנים. ב-9 בנובמבר 2014, הוא ערך את הופעת הבכורה שלו בקבוצה הבוגרת בניצחון הבית 0–1 על אסטודיאנטס לה פלאטה, כשעלה כמחליף בדקה ה-66. ב-14 בפברואר 2015, הוא כבש את שערו הראשון בליגה נגד ראסינג קלוב.

ב-25 בפברואר 2016, סרווי ערך את הופעת הבכורה שלו בגביע ליברטדורס במשחק נגד נסיונל. את שערו הראשון במפעל כבש בניצחון 1–3 על ריבר פלייט מאורוגוואי.

### בנפיקה

ב-15 בספטמבר 2015, סרווי חתם על חוזה לשש שנים בבנפיקה ליסבון עם סעיף שחרור של 60 מיליון אירו. הוא המשיך לשחק ברוסאריו סנטראל עד למאי 2016 וב-24 ביוני הוא הצטרף לבנפיקה. בהופעת הבכורה שלו הוא כבש את השער הראשון בניצחון 0–3 על ספורטינג בראגה במסגרת הסופר קאפ הפורטוגלי, ואף נבחר לשחקן המצטיין במשחק.

ב-29 בדצמבר, סרווי הפך לשחקן הראשון של בנפיקה שמבקיע בכל המסגרות הפורטוגליות באותה העונה - הסופר קאפ הפורטוגלי, ליגת העל הפורטוגלית, הגביע הפורטוגלי וגביע הליגה הפורטוגלית. בנוסף לכך, הוא הבקיע בליגת האלופות.

ב-5 ביולי 2021 חתם בסלטה ויגו הספרדית.

## קריירה בינלאומית

ב-8 בספטמבר 2018, סרווי ערך את הופעת הבכורה שלו במדים הלאומיים בניצחון 0–3 על נבחרת גואטמלה במסגרת משחק ידידות.

## תארים
### קבוצתיים
;בנפיקה
* אליפות פורטוגל (2): 2016/17, 2018/19
* הגביע הפורטוגלי (1): 2016/17
* הסופר קאפ הפורטוגלי (2): 2016, 2017

### אישיים
* השחקן המצטיין של הסופר קאפ הפורטוגלי: 2016

## קישורים חיצוניים

## הערות שוליים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני רוסאריו סנטראל
קטגוריה:כדורגלני בנפיקה ליסבון
קטגוריה:כדורגלני סלטה ויגו
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1994
אנדז'יי מוסטובסקי

**אנדז'יי מוסטובסקי** (1 בנובמבר 1913, לביב, האימפריה האוסטרו-הונגרית - 22 באוגוסט 1975, ונקובר, קנדה) היה מתמטיקאי פולני, שפעל בתחום תורת הרקורסיה.

## ראשית דרכו
אנד'יי מוסטובסקי נולד בלביב שאז היה בתחום האימפריה האוסטרו-הונגרית ועם התפרקותה לאחר מלחמת העולם הראשונה נכלל בתחום פולין. הוא סיים אוניברסיטת ורשה ובשנת 1939 קיבל תואר דוקטור כאשר באופן מעשי את ההדרכה לעבודת תואר בוצע על ידי אלפרד טרסקי.

במהלך מלחמת העולם השנייה הוא היה בוורשה הכבושה. לאחר מרד ורשה, נאצים ניסו לעצור אותו. הוא הצליח להימלט בעזרת אחיות של בית חולים, אך רוב הארכיון עם עבודות מחקר נאבדו.

## קריירה אקדמית
לאחר סיום מלחמת העולם השנייה אנדז'יי מוסטובסקי החל ללמד באוניברסיטת ורשה ועבד שם עד מותו. בשנת 1951 הוא התמנה לפרופסור. רוב מחקריו התרכזו בלוגיקה ותורת המודלים.

## ספרים שחיבר
* *Sentences Undecidable in Formalized Arithmetic: An Exposition of the Theory of Kurt Godel* (אמסטרדם, 1952, ISBN, )
* *Constructible Sets with Applications*, (אמסטרדם, 1969)

## קישורים חיצוניים

קטגוריה:מתמטיקאים פולנים
קטגוריה:פולנים שנולדו ב-1913
קטגוריה:פולנים שנפטרו ב-1975
אליפות העולם בג'ודו 2019

**[[אליפות העולם בג'ודו]] בשנת 2019** התקיימה בין התאריכים 25 באוגוסט עד 1 בספטמבר באולם ניפון בודוקאן בטוקיו, יפן. באליפות התחרו 834 ג'ודוקא מ-146 מדינות.

## טבלת המדליות
;מקרא

הטבלה ממוינת על פי שיטת הספירה של "זהב תחילה".

## רשימת הזוכים
### גברים

### נשים

### נבחרות מעורבות

## ישראל באליפות העולם
המשלחת הישראלית לאליפות העולם הייתה הגדולה ביותר בתולדות הענף בישראל, וכללה 14 ג'ודוקא. שגיא מוקי זכה במדליית זהב בקטגוריית המשקל של 81 ק"ג, לאחר שניצח בשישה קרבות.

## קישורים חיצוניים
* 

## הערות שוליים

2019
2019, אליפות עולם
קטגוריה:טוקיו: תחרויות ספורט
קטגוריה:2019 בספורט
קטגוריה:2019 באסיה
טגואן אלברופוס

**טגואן אלברופוס** (שם מדעי: *Petaurista alborufus*) הוא מין של מכרסם מקבוצת הסנאים הדואים. הוא חי בטבע במזרח אסיה ובצפונה של דרום אסיה והודו-סין באזורי יערות הרריים בגובה של 800-3,500 מטר.

מין סנאי זה הוא אחד הגדולים שבסנאים המעופפים, אף שיש מתחרים על תואר זה. הוא מגיע לאורך 35–58 ס"מ, בעל זנב באורך 43-61.5 ס"מ ומשקלו 1,231-1,930 גרם, אם כי הוא נשקל רק לעיתים נדירות. הפרט הכבד שבסנאים אלה מטאיוואן הגיע למשקל 4,290 גרם, מה שהופך אותו ליונק הגולש הכבד ביותר. ואולם בדיקות מהיבשת השוו אותו למשקלם של סנאים דומים, במשקל 885-1,930 בממוצע. הסנאי בעל פרווה ארוכה בצבע אדמדם-לבן וצהוב חיוור ובעל פנים ורגליים לבנים, עיניים שחורות המוקפות בטבעת ורודות והאף ורוד. הוא בעל זנב מוארך וכפלי עור העוזרים לו לדאות. סנאי יכול למתוח את גפיו מעץ גבוה ולגלוש למרחק של 400 מטר.

סנאי זה הוא פעיל לילות, אז הוא יכול להימנע מטריפה בידי עופות דורסים גדולים כמו נצים ועקבים אך לא מדורסי לילה וחתוליים ולכן הוא נשמר בקרבת מאורתו. הסנאי בתורו ניזון מעלים, פירות, אגוזים וחרקים.

## קישורים חיצוניים

## הערות שוליים

קטגוריה:טקסונים שתוארו בידי הנרי מילנה-אדוארד
קטגוריה:סנאים דואים
קטגוריה:סין: יונקים
קטגוריה:בעלי חיים שתוארו ב-1870
טגואן (יונק)

**טָגוּאָן** (שם מדעי: *Petaurista*) הוא סוג של סנאים דואים ממשפחת הסנאיים החיים בטבע במזרח אסיה ודרום אסיה. ככל הנראה אלו הסנאים הדואים הגדולים ביותר ואף היונקים הדואים (להוציא עטלפים) הגדולים ביותר כיום.
## מאפיינים
מינים אלה הם פעילי לילה מובהקים החיים בין העצים ויוצאים בלילות מחוריהם כדי לחפש אגוזים, פירות, חרקים וזחלים. הם יכולים לפרוש את קרומי העור הרחבים שלהם ולגלוש למרחק מדהים של 400 מטר מהעץ. במראם הם מזכירים את הפוסומים, יונקי הכיס או את הגלשנאים החיים ביערות דרום-מזרח אסיה.

## מינים
* טגואן אלברופוס (*Petaurista alborufus*)
* *Petaurista elegans*
* *Petaurista leucogenys*
* *Petaurista magnificus*
* *Petaurista nobilis*
* *Petaurista petaurista*
* טגואן פיליפנסיס (*Petaurista philippensis*)
* *Petaurista xanthotis*

בין השנים 2007–2009 נחקרו עוד שני מינים שהתגלו בארונאצ'ל פרדש:
* *Petaurista mechukaensis*
* *Petaurista mishmiensis*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן היינריך פרידריך לינק
קטגוריה:סנאים דואים
קטגוריה:בעלי חיים שתוארו ב-1795
ועידת הקניונים ורשתות המסחר בישראל

ממוזער|
**IMC - ועידת הקניונים ורשתות המסחר בישראל** היא הפסגה השנתית של כל בכירי ענף הקניונים ורשתות המסחר בישראל.

## היסטוריה
בישראל למעלה מ-300 קניונים ומרכזי מסחר פעילים המאגדים בתוכם מאות רשתות מסחר קמעונאיות. אחוז ניכר מהצריכה הפרטית בישראל מתבצע בענף זה ומועסקים בו כ-200,000 איש.

בשנת 2006 התקיימה הוועידה השנתית הראשונה של הענף שהפכה לאירוע השנתי. בכל ועידה נוטלים חלק למעלה מ-800 בכירות ובכירי הענף ובהם בעלי החברות, המנכ"לים והסמנכ"לים.

הוועידה היא פרי יוזמתו של דדי ריזל המשמש זה 18 שנה גם כיו"ר הוועידה וכמפיקה בפועל.

## כנסים נוספים
במקביל לכנס המרכזי נערכים מספר אירועים נוספים:

#**כנס מנהלי כספים ברשתות הקמעוניות** - כנס שנתי זה עוסק במגוון נושאים מקצועיים הקשורים בניהול מערכי הכספים של רשת חנויות קמעונאית והוא מיועד למנהלי הכספים, בעלי חברות, מנכ"לים ומנהלים. הכנס הראשון נערך בינואר 2019.
#**כנס מנהלי אחזקה ותפעול** 
#**סיורי קניונים בחו"ל** - אחת לשנה, מארגנים מפיקי הוועידה קבוצת מנכ"לים ובכירים לסיור קניונים ברחבי העולם.

## קישורים חיצוניים

* 

קטגוריה:ישראל: מסחר
יחסי בחריין–מולדובה

**יחסי בחריין–מולדובה** הם היחסים הדיפלומטיים הרשמיים בין **[[בחריין|ממלכת בחריין]]** ובין **[[מולדובה|רפובליקת מולדובה]]**.

## סקירה כללית
היחסים הדיפלומטיים הרשמיים שבין רפובליקת מולדובה לבין ממלכת בחריין כוננו ב-7 באפריל 2004. רפובליקת מולדובה האמינה את שגרירותה שבאנקרה, בירת טורקיה, על בחריין.

על פי המידע שהתקבל מהמטה הלאומי המולדובני לסטטיסטיקה, ב-2014 הייבוא הבחרייני ממולדובה הוערך ב-28,700 דולר אמריקאי, מבלי שום ייצוא. מ-2015 לא נערך סחר רשמי בין שתי המדינות.

## נציגויות דיפלומטיות
* מולדובה אינה מיוצגת בבחריין, הן בדרג השגרירות והן בדרג הקונסולרי. מולדובה האמינה את שגרירותה שבאנקרה, בירת טורקיה, על בחריין.
* בחריין אינה מיוצגת במולדובה, הן בדרג השגרירות והן בדרג הקונסולרי.

## קישורים חיצוניים
* ממלכת בחריין - סיכום על המדינה, אתר משרד החוץ המולדובני

קטגוריה:ערכים ללא קטגוריות פיזיות - יחסי חוץ
הפועל מרחביה (כדורעף נשים)

**הפועל מרחביה** (נקראה גם **הפועל מרחביה/יזרעאל**) הייתה קבוצת כדורעף נשים ישראלית מקיבוץ מרחביה שהשתתפה בליגה הבכירה במשך למעלה מ-20 עונות. בין השנים 1977 ו-1982 זכתה הקבוצה ברצף של חמש אליפויות, שיא שטרם נשבר. ופעמיים זכתה בדאבל.

## היסטוריה
קבוצת הנשים של מרחביה הוקמה על ידי אמניהו לבבי, שחקן עבר בקבוצת הגברים של המועדון, שהיה מאמן נבחרת ישראל בכדורעף. הקבוצה אמנם לא הייתה ממייסדות הליגה בשנת 1961, אך מאז שהחלה להשתתף בה באמצע שנות ה-60, היא השתייכה לצמרת הגבוהה והתמודדה על תארים בכל עונה. בתום עונת 1975/1976 סיימה הקבוצה כסגנית האלופה (אחרי הפועל נעמן), הישג שזיכה את הקבוצה בהשתתפות במסגרת אירופאית, בין היתר מול קבוצת הכדורעף של העיר רייקה. בעונת 1977/1978 זכתה הקבוצה לראשונה בדאבל. בתום עונת 1978/1979 הוכתרה הקבוצה לאלופה בזכות מאזן עדיף על יריבתה הפועל נעמן.

במהלך השנים בליגה הראשונה אימנו את הקבוצה אומניהו לבבי, דובי מילמן ואורי שפירא. דובי מילמן שימש גם כעוזר מאמן נבחרת הנשים של ישראל בשנים 1977–1979, מאמן נבחרת העתודה נשים בעונת 1983/1984 ומאמן נבחרת הנשים של ישראל בשנים 1984–1987. את משחקיה ארחה הקבוצה במגרש פתוח בשטח הקיבוץ ובהמשך באולם הגורן בקיבוץ מזרע הסמוך. לקראת סוף שנות ה-80 השתלבה הקבוצה לתוך איחוד של הפועל עמק יזרעאל.

## שחקניות בולטות

## תארים והישגים
* **[[ליגת העל בכדורעף נשים|אליפויות]] (5):** 1977/1978, 1978/1979, 1979/1980, 1980/1981, 1981/1982.
**מקום שני: 1975/1976
* **[[גביע המדינה בכדורעף נשים|גביע המדינה]]:**
** זכייה (2): 1977/1978, 1980/1981

## קישורים חיצוניים
*מידע ותמונות, באתר קיבוץ מרחביה

## הערות שוליים

קטגוריה:קבוצות כדורעף נשים ישראליות
קטגוריה:התאחדות הפועל: מועדוני ספורט נשים
קטגוריה:מרחביה
קליפורד (סדרת טלוויזיה)

**קליפורד** (באנגלית: **Clifford the Big Red Dog**, "קליפורד הכלב הגדול והאדום") היא סדרת אנימציה אמריקאית-בריטית לילדים, המבוססת על סדרת ספרי ילדים מאת נורמן ברידוול.

הסדרה שודרה במקור ב-4 בספטמבר 2000 בערוץ PBS Kids. בישראל הסדרה שודרה בשנת 2003 בערוץ הופ! ובהמשך שודרה בשידורים חוזרים בטלוויזיה החינוכית הישראלית. לסדרה הופקו 2 עונות ו-66 פרקים באורך 30 דקות.

בשנת 2003 שודרה סדרת ההמשך "קליפורד הגור" שעוסקת בימיו הראשונים כגור כלבים קטן.

בשנת 2004 הופץ סרט המבוסס על הסדרה בשם "ההרפתקה הגדולה של קליפורד".

בשנת 2019 נוצר לסדרה אתחול בעל אותו שם, ובשונה מהסדרה המקורית, מהספרים ומקלטות הווידאו שיצאו בשנת 1988, קליפורד יכול לדבר עם אמילי בשפת בני האדם ולא בנביחות.

## עלילה
העלילה מספרת על כלב אדום וגדול בשם קליפורד, היוצא בכל פרק עם חבריו להרפתקאות מרתקות.

## דמויות ומדבבים
במאי ומפיק הדיבוב בעברית היה קובי אשל.

## סקירת הסדרה

## קישורים חיצוניים
* 

* 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה בריטיות לילדים
קטגוריה:סדרות הנפשה אמריקאיות
קטגוריה:סדרות הנפשה בריטיות
קטגוריה:סדרות טלוויזיה אמריקאיות שעלו לשידור בשנת 2000
קטגוריה:סדרות PBS Kids
קטגוריה:קליפורד
קטגוריה:ערוץ הופ!: תוכניות רכש
קטגוריה:כלביים בתרבות
קפוצ'ין לבן ראש פנמה

**קפוצ'ין לבן ראש פנמה** (שם מדעי: *Cebus imitator*) הוא מין של קוף מהסוג קפוצ'ין החי באמריקה הדרומית ואמריקה המרכזית. מין זה סווג עד 2013 כתת־מין של קפוצ'ין לבן-ראש (*Cebus capucinus*) והופרד ממנו בעקבות בדיקות גנטיות.
## מאפיינים
קפוצ'ין זה הוא אחד מהקופים הידועים ביותר באמריקה המרכזית. זהו קוף בעל גוון בלונדיני עם פנים ורודות, זרועות ופלג גוף תחתון שחור וזנב מתפתל ומעט לופתני, אך לא מספיק חזק לתלייה מענפים. הקפוצ'ין מגיע לאורך 335–453 מ"מ ולמשקל 3.9 ק"ג, בינוני בגודלו.

הוא חי בחבורות גדולות של עד 40 פרטים ביער, בקבוצות אותם מנהיג זכר שליט ומחפשים מזון במשך הימים. קוף זה הוא אוכל-כול מובהק המנצל כל אפשרות לגוון במזונו. הוא חובב במיוחד פירות טרופיים כמו הפיקוס, מנגו, בננה ופירות שונים מהמשפחות חלבלוביים, פואתיים וברומליים. הוא ניזון גם מאגוזים ופרחים וכן מיצורים קטנים כמו חרקים, עכבישים, רכיכות, סרטנים, צדפות וחולייתנים קטנים. הקוף מיומן בשימוש באבנים כדי לפצח טרף כמו צדפות או סרטנים.

הקפוצ'ין מצוי גם בחיפושים לצד קופים נוספים כמו קוף עכביש, קוף סנאי ואף שאגן אדום ונצואלי.

## קישורים חיצוניים

## הערות שוליים

קטגוריה:בעלי חיים שתוארו ב-1903
קטגוריה:טקסונים שתוארו בידי אולדפילד תומאס
קטגוריה:צבוסיים
קטגוריה:פנמה: יונקים
קטגוריה:יונקים ביערות הגשם של אמריקה המרכזית
יחסי מולדובה–מונקו

**יחסי מולדובה–מונקו** הם היחסים הדיפלומטיים הרשמיים שבין **[[מולדובה|רפובליקת מולדובה]]** לבין **[[מונקו|נסיכות מונקו]]**.

## סקירה כללית
היחסים הדיפלומטיים שבין רפובליקת מולדובה לבין נסיכות מונקו כוננו ב-8 בספטמבר 2011. הסכם שיתוף פעולה בין רפובליקת מולדובה לנסיכות מונקו נחתם ב-4 במאי 2017 בקישינב, בעת ביקורו של אלבר השני, נסיך מונקו במדינה. ב-2010, עוד לפני כינון היחסים הדיפלומטיים הרשמיים בין המדינות נחתם הסכם שיתוף פעולה בנושא כלכלה.

מונקו אשר ערך חשוב לה הוא שמירה על הסביבה, משתפת פעולה עם מולדובה בנושאים הקשורים לכך.

## ביקורים רמי דרג
### ממולדובה למונקו
* יוריה ליאנקה, ראש ממשלת מולדובה (2014)

### ממונקו למולדובה
* אלבר השני, נסיך מונקו (2017)

## נציגויות דיפלומטיות
* מונקו אינה מיוצגת במולדובה, הן בדרג השגרירות והן בדרג הקונסולרי.
* מולדובה אינה מיוצגת במונקו בדרג השגרירות. מולדובה מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה עצמה. מולדובה האמינה את שגרירותה בפריז, בירת צרפת הסמוכה, על מונקו.

## קישורים חיצוניים
* נסיכות מונקו - סיכום על המדינה, אתר משרד החוץ המולדובני

## הערות שוליים

קטגוריה:ערכים ללא קטגוריות פיזיות - יחסי חוץ
טראקמניה (סדרת משחקים)

שמאל|ממוזער|מתוך אליפות צרפת בטראקמניה 2019
**טראקמניה** (**TrackMania**) היא סדרת משחקי מרוצים למחשב ולקונסולות המפותחת ומשווקת על ידי חברות Nadeo ויוביסופט.

## סדרת המשחקים
**TrackMania*
:יצא ב-2003 לחלונות. המשחק נתמך ב-LAN, וכולל 87 כלי רכב, עשרות מסלולים ושלוש סביבות ("environments") - מדבר, אזור כפרי והררי-אלפיני. בנוסף, ישנה האפשרות ליצור מסלולים חדשים לחלוטין על ידי סוגים שונים של "בלוקים".
**TrackMania Sunrise*
:יצא ב-2005 לחלונות. המשחק מציג שיפורים גרפיים ומצבי משחק חדשים, ביניהם תחרות אל מול מכונית פנטום . ישנן שלוש סביבות - איים אוקיאניים, חוף טרופי ומפרץ עירוני.
**TrackMania United*
:יצא ב-2007 לחלונות. *טראקמניה יונייטד* יצא כמשחק הכולל את כל הסביבות והרכבים מהמשחקים הקודמים, כאשר נוספה סביבה חדשה אחת - אצטדיון. ניכר שיפור בהצללה  ומספר סוגי ה"בלוקים" הוכפל.

סביבת האצטדיון נהפכה לפופולרית בתוך זמן קצר, כך שהמפתחים הוציאו רק את סביבה זו בגרסה חינמית בשם *TrackMania Nations*. המשחק נהיה נפוץ באליפויות של ספורט אלקטרוני, כמו ה-Esports World Convention.

**TrackMania DS*
:יצא ב-2011 ל-נינטנדו DS. למשחק יצאו 150 מסלולים, וכ-300 סוגי בלוקים לבניית מסלולים. בנוסף, ישנן כשלוש סביבות - מדבר, אזור כפרי ואצטדיון.
**TrackMania Wii*
:יצא ב-2013 ל-Wii. הגרסה ל-Wii דומה מאוד ל-*טראקמניה יונייטד*, וכוללת את כל הסביבות וכ-200 מסלולים שונים.
**TrackMania2*
:יצא בחלקים נפרדים בשנים 2011, 2013, ו-2017 לחלונות. ארבע סביבותיו של המשחק - קניון, אצטדיון, עמק ולגונה יצאו במועדים שונים כמשחקים בפני עצמם.
**TrackMania Turbo*
:יצא ב-2016 לפלייסטיישן 4, xbox one וחלונות, ולמעשה מאגד את כל הסביבות של *TrackMania2* במשחק אחד בודד, שיצא גם לקונסולות הדור ה-8. המשחק תומך גם במסך מפוצל 
**TrackMania *
:יצא ביולי 2020 כרימייק ו-ריבוט ל-*TrackMania Nations* ול-*TrackMania2* אצטדיון.

## קישורים חיצוניים

* 

## הערות שוליים

קטגוריה:משחקי מחשב
קטגוריה:סדרות משחקי וידאו
קטגוריה:משחקי מרוץ ממוחשבים
קטגוריה:משחקי יוביסופט
קטגוריה:משחקי וידאו משנת 2003
קטגוריה:משחקי וידאו משנת 2005
קטגוריה:משחקי וידאו משנת 2007
קטגוריה:משחקי וידאו משנת 2011
קטגוריה:משחקי וידאו משנת 2013
קטגוריה:משחקי וידאו משנת 2016
קטגוריה:משחקי וידאו משנת 2017
קטגוריה:משחקי וידאו משנת 2020